Spelers spog met nuwe rokke | News24
Spelers spog met nuwe rokke
Die o.13A netbalspan van Laerskool Gamtoosvallei spog vanjaar met nuwe rokkies geborg deur Vensterhoek Boerdery. Die spelers is (voor) Lienke Ferreira, Jana Fourie, Karla Moore, (agter) Bonique Solaan, Lihle Maduna, Charlize Draghoender en Carlin
Die o/13 A netbalspan van Laerskool Gamtoosvallei spog vanjaar met nuwe rokkies geborg deur Vensterhoek Boerdery.
Hulle het verlede Saterdag aan Setlaarspark se sportdag deelgeneem en gepronk in hulle nuwe klere.
Voor: Lienke Ferreira, Jana Fourie, Karla Moore
Agter: Bonique Solaan, Lihle Maduna, Charlize Draghoender, Carlin Jansen en heel agter is Mev. Gerdelene Ferreira van Vensterhoek Boerdery Noe - Wikipedia
Noenet en Noen.
Noe of Noen ("bodemlose poel") is in die Egiptiese mitologie die vergoddeliking van die oerwaters waaruit die wêreld ontstaan het.
Die Antieke Egiptenare het die bodemlose poel van Noe beskou as ’n sfeer waarin die essensie van die lewe vasgevang was. Die wêreld is geskep deurdat ’n heuwel uit dié oerwaters ontstaan het. Noe is die bron van alles wat op aarde bestaan, die goddelike en die aardse. Die eerste god wat ontstaan het, Atoem, het homself geskep en uit hom het alle ander gode en die mense ontstaan.
Noe is gewoonlik as manlik uitgebeeld, maar het ook aspekte gehad wat as manlik óf vroulik beskou kon word. Noenet (ook Naoenet gespel) is die vroulike aspek (dit is die naam Noe met ’n vroulike uitgang) en Noen is die manlike aspek (met ’n manlike uitgang). Noe se manlike aspek is dikwels uitgebeeld as ’n padda of ’n man met die kop van ’n padda. Noenet is uitgebeeld as ’n slang of ’n vrou met die kop van ’n slang.
Van die Middelryk af is Noen beskryf as die "vader van die gode", en hy is vir die res van Antieke Egipte se bestaan op tempelmure uitgebeeld.
In die "12de Uur" van die Boek van Poorte word Noe uitgebeeld met sy arms omhoog terwyl hy ’n boot ophou. In die boot is agt gode, bekend as die ogdoad (agt gode) – in die middel staan die kewergod Chepri, en hy word omring deur die ander sewe gode.
↑ "Ancient Egypt", David P. Silverman, p. 120, Oxford University Press US, 2003, ISBN 0-19-521952-X
↑ "The Oxford Essential Guide to Egyptian Mythology", Daniel R. McBride, Berkley, 2003, ISBN 0-425-19096-X
Wikimedia Commons het meer media in die kategorie Noe.
Gode Amoen • Anoebis • Anoeket • Apep • Apis • Aten • Atoem • Bastet • Bes • Chepri • Chnoem • Chonsoe • Geb • Hapi • Hathor • Heqet • Horus • Isis • Maahes • Mafdet • Meschenet • Min • Moet • Montoe • Nechbet • Nefertem • Neith • Nephthys • Noe • Noet • Osiris • Ptah • Ra • Raet-Tawy • Satet • Sechmet • Seker • Serket • Sesjat • Set • Sjoe • Sobek • Taweret • Tefnoet • Thoth • Vier seuns van Horus • Wadjet • Wepwawet
Geskrifte Amdoeat • Boeke van Asemhaling • Boek van die Aarde • Boek van die Dooies • Boek van Grotte • Boek van Poorte • Enigmatiese Boek van die Onderwêreld
Ander Doeat • Egiptiese mitologie • Egiptiese siel • Ennead • Maät • Mondopeningseremonie • Nege boë • Oerheuwel • Oog van Horus • Oog van Ra
Ontsluit van "https://af.wikipedia.org/w/index.php?title=Noe&oldid=1480600"	Kategorie: Egiptiese mitologieVersteekte kategorie: Pages using ISBN magic links	Navigasie-keuseskerm
العربيةБългарскиBosanskiCatalàČeštinaDanskDeutschΕλληνικάEnglishEsperantoEspañolEuskaraفارسیSuomiFrançaisעבריתHrvatskiՀայերենBahasa IndonesiaItaliano日本語한국어МакедонскиNederlandsNorsk bokmålPolskiPortuguêsRomânăРусскийScotsSrpskohrvatski / српскохрватскиSlovenčinaСрпски / srpskiSvenskaУкраїнськаاردو中文	Wysig skakels	Die bladsy is laas op 15 Augustus 2016 om 15:14 bygewerk.